Top kiegészítők a gyors regenerálódáshoz | Peak girl
Ha sokat edzel, biztosan Te is észrevetted már, hogy a teljesítőképességed nem mindig ugyan olyan. Egyszer nagyon jól megy, máskor nagyon fáradt vagy, nem bírod azokat a súlyokat, mint a múlt héten, pedig betartod a pihenőnapokat, az étkezésed is rendben van és eleget alszol. Ilyenkor lehetnek segítségedre a regenerálódást segítő táplálékkiegészítők! Na és akkor, amikor a fentieket nem tudod betartani, tehát nem tudsz eleget enni, mert szigorú diétán vagy, mégis bírnod kell az edzést, vagy épp annyira elfoglalt vagy, hogy nem tudsz eleget aludni.
A cikkben összegyűjtöttem azokat a kiegészítőket, amelyek hozzásegítenek az edzés utáni gyors regenerálódáshoz, hogy a következő edzésnapon ismét teljes erőbedobással tudj teljesíteni! Versenysportolóknak különösen ajánlottak, de a mindennapi életben, a munka területén nagyon elfoglalt hobbi sportolóknak, akítv életet élőknek is hatalmas segítséget jelenthetnek. Nézzük is a toplistát!
Multivitamin + C-vitamin
Ezen nincs mit ragozni, egy komplex multivitamin készítmény alapvető fontosságú a szervezet megfelelő működéséhez, pláne, ha sokat sportolsz. Fontos, hogy magas legyen a C-vitamin tartalma, hiszen egy erős antioxidánsról van szó, ami elengedhetetlen a gyors “megújuláshoz”. Ez legyen az első számú kiegészítőd. Utána jöhetnek az extrák.
Szintén alapvető táplálékkiegészítő az omega 3 zsírsavakat tartalmazó halolaj. Számos jótékony hatása van, elsősorban a szívet és a keringési rendszert védi, a gyors regenerálódás szempontjából pedig azért hasznos, mert csökkenti a gyulladást az izmokban, ízületekben és hozzájárul a kötőszövetek egészségének fenntartásához.
Tejsavó fehérje (+szénhidrát)
Az edzés után fogyasztott fehérjeturmix sokat segít az izmok gyors regenerálódásában. Az összes fehérjepor típus közül a tejsavó fehérje az, ami e célhoz a legoptimálisabb arányban tartalmazza az aminosavakat. Minél tisztább és gyorsabb felszívódású tejasavó fehérjéről van szó, annál jobb edzés utáni fogyasztásra. A legkiválóbb a tejsavó fehérje hidrolizátum, ennél picit “lassúbb” az izolátum, de a koncentrátum, vagy koncentrátum- izolátum keverékek is megteszik. Ha az étrendedbe belefér, érdemes gyors felszívódású szénhidráttal együtt fogyasztani.
A BCAA aminosavak az esszenciális aminosavak közé tartoznak, tehát a szervezet nem képes őket előállítani, így étkezéssel kell őket bevinni a szervezetbe. Az izomfehérjék 35%-át BCAA-k építik fel és edzés alatt ezek kezdenek el a leghamarabb lebomlani a szervezetben, így – főleg hosszabb edzés közben – sokat segíthet egy BCAA kiegészítő. Érdemes folyékony, italpor formában fogyasztani, hiszen így szívódik fel a leghamarabb.
A BCAA-khoz hasonlóan az L-glutamin is egy fehérjeépítő aminosav, ami a szervezetben nagyon nagy arányban fordul elő és fokozott fizikai terhelés esetén szükség lehet a külső pótlására. A regenerálódást az által is segíti, hogy erősíti az immunrendszert. Érdemes a BCAA itallal együtt fogyasztani.
A GABA egy olyan aminosav, ami az agy dopamintermelését serkenti, lenyugtatja, ellazítja a testet és hozzásegít a mély, pihentető alváshoz. Ez pedig, mint tudjuk, a legfontosabb tényező a test regenerálódásában. Emellett a növekedési hormon termelést fokozó hatást is tulajdonítanak neki. Alvást segítő kiegészítők még a tryptophan és a melatonin is.
Az elsősorban zsírégetőként hasznát zöld tea kivonat és az l-karnitin is hozzásegít a gyorsabb regenerációhoz. A zöld teában található polifenolok erős antioxidánsok, gyulladáscsökkentő hatásuk kiemelkedő. Az l-karnitin képes mérsékelni az izmok mikrosérüléseit és hatékony az izomláz csökkentésében is. Végül, de nem utolsó sorban meg kell említeni az egyébként teljesítményfokozásra használt kreatint, beta-alanint és citrullin-malátot, amelyek nem csak az erőszint növekedéséhez, a felhalmozódó tejsav szintjének csökkentéséhez és a nagyobb edzésterhelés elviseléséhez segítenek hozzá, hanem a sejtek gyorsabb megújulásához, az izomzat gyorsabb regenerálódásához is.
Most, hogy dióhéjban megismerkedtünk egy csomó olyan kiegészítővel, ami hozzásegít a kemény edzések utáni gyorsabb “felépüléshez”, ideje tisztáznunk, hogy mit mikor érdemes használni, hogyan érdemes őket kombinálni.
A multivitamint szedd minden nap, reggel, vagy, ha több tablettából áll, más főétkezésekkel. A halolajat szintén ilyenkor vedd be. Jó, ha az edzés előtti kiegészítőd tartalmaz kreatint, beta-alanint, citrullin-malátot, l-karnitint, zöld tea kivonatot. A BCAA-t és a glutamint az edzés közben fogyasztott italodba keverd, de ez az, amit igazából nem lehet túlzásba vinni: ha teheted, akár üdítő helyett is ihatod a nap folyamán. Edzés után igyál egy fehérjeturmixot gyors felszívódású szénhidráttal – ha nem fér bele, akkor glutaminnal – és akár kreatinnal, beta-alaninnal együtt. Az alvást elősegítő kiegészítőket lefekvés előtt használd, akár egy lassú felszívódású fehérje turmix-szal, glutaminnal vagy más esszenciális aminosavakkal kiegészítve.
Te mivel segíted a tested feltöltődését?
glutamin, gyors regeneráció, regenerálódás
Habkönnyű proteines finomság akár vacsorára is! Home > Blog > Egészség > Top kiegészítők a gyors regenerálódáshoz
Izzadás és hónaljszag a nyári napok rémei! Hogyan küzdhetsz ellene?A nyári meleg természetes velejárója az izzadás, ám a kellemetlen hónaljszagtól mindenki szabadulna. Milyen természetes és mesterséges izzadásgátló módszerek vannak?Csőben sült cukkiniCsőben sült cukkini, egy finom és laktató fogás a vegetáriánusok számára is!Tarts ki, csak 21 napig és végleg lemondasz az édességről!Az édességről lemondás az első 21 napban nehéz csak! Tarts ki egy rövid ideig, utána már eszedbe se fog jutni!Close